cyanic-selkie/wikianc huggingface dataset:
Տրիպոլի
Գիտություն և կրթություն
Ունի համալսարան, փոստային կապերի և հեռուստահաղորդակցման ինստիտուտ, կիրառական արվեստի և արհեստների դըպրոց, մի շարք գիտական ընկերություններ, եգիպտական մշակույթի կենտրոն, պետական գրադարան, թանգարաններ, թատրոններ։ Պահպանվել են հռոմեական և բյուզանդական ժամանակների ճարտարապետական հուշարձաններ, մզկիթներ։
Պատմական ակնարկ
Հիմնել են փյունիկեցիները մ․ թ․ ա․ I հազարամյակի 1-ին կեսին՝ Էա անունով։ Հույները Էան Աաբրաթա և Լեպտիս Մագնա գաղութների հետ անվանել են Տրիպոլիս (նշանակել է «երեք քաղաք»), սակայն Տրիպոլի անվանումը պահպանվել է նաե Էայի համար։ Մ. թ. ա. 105-ին նվաճել են հռոմեացիները, 5-րդ դարում՝ վանդալները, 6–7-րդ դարերում գտնվել է Բյուզանդիայի, VII դարից՝ Արաբական խալիֆայության, 1551-1911 թվականներին՝ Օսմանյան կայսրության կազմում։ 1911-ի հոկտեմբերին գրավել են իտալական զորքերը (մինչև 1943 թվականը, երբ Տրիպոլին գրավել են անգլիական զորքերը)։ Մինչև Լիբիայի անկախության հռչակումը (1951) Տրիպոլին ազգային-ազատագրական պայքարի կենտրոններից էր։ 1951 թվականի դեկտեմբերից 1969 թվականի սեպտեմբերի 1-ը Լիբիայի թագավորության մայրաքաղաքներից էր, 1969 թվականի սեպտեմբերի 1-ից՝ Լիբիայի Հանրապետության մայրաքաղաքը։
1986 թվականին ԱՄՆ մեղադրել է Լիբիային ահաբեկչությանը սատարելու մեջ և ԱՄՆ օդային ուժերը ռմբակոծել են Տրիպոլին և Բենգազին։ Թեև Մալթան զգուշացրել էր Լիբիային մոտեցող օդանավների մասին, բայց քաղաքները չեն կարողացել որևէ կերպ դիմակայել։ 2003 թվականին ՄԱԿ-ի պատժամիջոցները Լիբիայից հանվել են, և Տրիպոլիի նավահանգստի բեռնափոխադրումները կտրուկ աճել են, որն էլ ազդել է քաղաքի տնտեսական աճին։
2011 թվականի օգոստոսին քաղաքում ծավալվել են ռազմական գործողություններ Լիբիայի ազգային անցումային խորհրդի և Մուամմար Կադդաֆիի զորքերի միջև։
Կլիմա
Տրիպոլիում տիպիկ միջերկրածովային կլիմա է՝ տաք, չոր ամառով, անձրևոտ և ցրտոտ ձմեռով։ Տեղումները տարեկան միջին 334 մմ։
Ծանոթագրություններ
Կատեգորիա:Լիբիայի քաղաքներ
Կաչապոալ (նահանգ)
Կաչապոալ (Provincia de Cachapoal), նահանգ Չիլիի Օ'Հիգինս տարածաշրջանում։ Վարչական կենտրոնն է Ռանկագուա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կաչապոալն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 17 համայնք.
Կոդեգուա
Կոինկո
Կոլտաուկո
Դոնյիուե
Գրաներոս
Լաս Կաբրաս
Մաչալի
Մալյոա
Օլիվար
Պեումո
Կինտա դե Տիլկոկո
Ռանկագուա
Ռեկինոա
Ռենգո
Սան Վիսենտե դե Տագուա
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 542 901 մարդ, բնակչության խտությունը կազմում է 73,52 մարդ/կմ²։
Կաչապոալ նահանգի տարածքի ընդհանուր մակերեսը կազմում է 7 384,2 կմ²։
Արտաքին հղումներ
Կատեգորիա:Չիլիի նահանգներ
Կոստաս Մարտակիս
Կոստաս Մարտակիս (Κώστας Μαρτάκης, ), հույն երգիչ, ֆոտոմոդել։
Մանկություն և պատանեկություն
Կոստաս Մարտակիսը ծնվել է 1984 թվականի մայիսի 25-ին Հունաստանի մայրաքաղաք Աթենքում։ Նրա ծնողները նրան անվանել են Նիկոս Պոլիտիս (Νίκος Πολίτης), որը փոքր տարիքում ընտանիքի հետ տեղափոխվել է Աթենքից Կրետե։ Կոստասը ունի նաև ավագ քույր և կրտսեր եղբայր։ Փոքր տարիքում, Կոստասը ակտիվորեն զբաղվել է բասկետբոլով և ավելի մեծ հասակում հանդես եկել Հունաստանի բասկետբոլի երիտասարդական հավաքականում։ Հաջորդ քայլը եղել է զբաղվել մոդելային կարիերայով։ Սրան զուգընթաց Կոստասը ստացել է բարձրագույն կրթություն Աթենքի ամերիկյան տեխնոլոգիաների քոլեջում։
Վաղ կարիերա
Կոստաս Մարակիսը զբաղվել է ոչ միայն սպորտով, այլ նաև մեծ նշանակություն տվել երաժշտությանը։ Նա երկու ամիս պարապել է հունական երաժշտական մրցույթին մասնակցելու համար։ Երաժշտական փորձերը տեղի էին ունենում «Fame studio» երաժշտական ստուդիայում։ Երաժշտական այդ մրցույթում, Կոստասը գրավեց առաջին տեղը։ Մրցույթից հետո, Կոստասը պայմանագիր է կնքում հանրահայտ «Sony BMG Creece» երաժշտական կազմակերպության հետ։ 2006 թվականի նոյեմբեր ամսին, լույս է տեսնում Կոստասի առաջին սինգլը, «Ընդմիշտ միասին» խորագրով (Πάντα Μαζί)։ Սինգլը կարճ ժամանակահատվածում Հունաստանում դառնում է հայտնի և ոսկե մեդալի արժանանում Կիպրոսի Հանրապետությունում։ 2007 թվականի ամռանը, ելույթ է ունենում հույն արվեստագետ Կելլի Կելեկիդուի և Դիոնիսոմ Մակրիսոմի հետ՝«Ռոմեո» ակումբում։
«Նոր ալիք» երաժշտական մրցույթ
2007 թվականի հունիսիսն, հեռարձակվել է առաջին ալբոմը ստուդիայում, «Հեղաշրջում» («Ανατροπή») վերնագրով։ Ալբոմը դարձավ շատ հայտնի։ «Ναι» («Այո»), «Ανατροπή» («Հեղաշրջում»), «Ασ'τους να λένε» («Թող խոսեն»), «Όνειρα μεγάλα» («Մեծ երազանք»), «Θέλω επειγόντως διακοπές» («Ուզում եմ շտապ հանգիստ») и «Γι' αυτό χειροκροτήστε την»: Ալբոմը Հունաստանում ճանաչվում է «Լավագույն նոր ալբոմ»։ Նույն տարվա ամռանը Կոստասը մասնակցել է համաշխարհային ռուսական «Նոր ալիք» երաժշտական մրցույթին, որը տեղի էր ունեցել հուլիսի 25-ից 30-ը ընկած հատվածում՝ Յուրմալա քաղաքում։ Այս մրցույթում Կոստասը կիսել է 7-րդ և 8-րդ տեղերը Գերմանիայի ներկայացուցչի հետ։
Եվրատեսիլ 2008 երգի մրցույթում
2007 թվականի ձմռանը Կոստաս Մարտակիսը տեսահոլովակ է նկարահանում Մոսկվայում, որը կոչվում է «Όνειρα μεγάλα» («Մեծ երազանք»)։ Կոստաս Մարակիսը առաջին անգամ Հունական երաժշտության պատմության մեջ, տեսահոլովակ նկարահանեց ռուսական տեսարժան վայրերում։ 2007 թվականի դեկտեմբերին, Կոստաս հռչակվել է հունական հեռուստաալիքի «երթ», քանի որ նա մեկն էր Եվրատեսիլ երգի մրցույթում Հունաստանի թեկնածուներից։ Նրա հետ թեկնածուներ էին նաև Չրիսպան և Կալոմիրան։ Կոստաս Նարտակիսի երգը կոչվում էր «Always and Forever»: Նա գրավեց երկրորդ տեղը և չկարողացավ մասնակցել Եվրատեսիլին։ Չնայած նրան, որ նա չկարողացավ մասնակցել այդ մրցույթին, նա դարձավ հաջողակ երգիչ Հունաստանում և հայտնի երգիչ ամբողջ Եվրոպայում։ 2008 թվականին լույս է տեսնում նրա երգը՝ հունարեն և անգլերեն լեզուներով։ Երգը կոչվում էր «Panta Tha Gyrizo Ekei»:
Կոստաս Մարտակիսը հունական բանակ հաճախելուց առաջ
2008 թվականին, Կոստասը Աթենքում համերգ է տալիս ամերիկացի երաժիշտներ Ջենիֆեր Լոպեսի և Մարկ Էնտոնիի հետ։ Որպես միջոցառան սկիզբ, Կոստասը զուգերգ է կատարում Ջենիֆեր Լոպեսի հետ և ազդարարում համերգի սկիզբ։ 2008 թվականի նոյեմբերին, ամերիկյան «E!Entertainment» հեռուստաալիքը Կոստաս Մարտակիսին դասում է «աշխարհի 25 ամենասեքսուալ տղամարդկանց» դասին։ Ամերիկյան ալիքը նրան անվանել է «հունական երգի աստված»։
2008 թվականի ձմռանը Կոստասը կատարում է իր պարտքը իր հայրենիքի հանդեպ, անցնելով ծառայության Հունական նավատորմում։ Կոստասի ծառայությունը ավարտվում է 2009 թվականին։
Երկրորդ ալբոմի` «Πιο κοντά»-ի լույս տեսնելը
2009 թվականին Կոստասը ավարտեց իր համագործակցությունը «Sony BMG» կազմակերպության հետ։ Կազմակերպությունից դուրս գալուց առաջ, նա երախտագիտություն հայտնեց «Sony BMG» կազմակերպության տնօրինությանը և հիշատակեց իր 10-ից ավելի տեսահոլովակները։ 2009 թվականին լույս է տեսում Կոստաս Մարտակիսի 2-րդ սինգլը՝ «Πιο κοντά» վերնագրով։ Կոստաս Մարտակիսի այս սինգլը ցնցեց «YouTube»-ն, որի շնորհիվ Կոստաս Մարտակիսը ձեռք բերեց նոր հետևորդներ և երկրպագուներ Հունաստանում և ամբողջ աշխարհում ։
Արտաքին հղումներ
Կատեգորիա:Հույն երգիչներ
Աստերոիդների ցանկ (82101-82200)
Աստերոիդների ցանկ (82001-82100) * Աստերոիդների ցանկ * Աստերոիդների ցանկ (82201-82300)
Կրոչետա դել Մոնտելո
Կրոչետա դել Մոնտելո (Crocetta del Montello), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 5714 մարդ, խտությունը՝ 220 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 31035, հեռախոսային կոդ՝ 0423։
Ծանոթագրություններ
Կատեգորիա:Իտալիայի բնակավայրեր
Շոտլանդիայի պատմական շրջաններ
Շոտլանդիայի շրջաններ կամ Շոտլանդիայի կոմսություններ (Siorrachdan na h-Alba), Շոտլանդիայի պատմական ենթաբաժանումներն են, որոնք ստեղծվել են միջնադարում և որպես վարչական միավորներ գործել մինչև 1975 թվականը։ Ի սկզբանե ստեղծվել են դատական ​​նպատակներով (գտնվել են շերիֆի իրավասության տակ գտնվող տարածքում), 17-րդ դարից սկսած օգտագործվել են նաև տեղական ինքնակառավարման նպատակներով։ Դատական ​​գործառույթների համար օգտագործվող տարածքները (շերիֆական տներ) տարանջատվել են կոմսություններից, որոնք 1975 թվականից տեղական ինքնակառավարման մարմինների (Շոտլանդիա) 1973 թվականի ակտի համաձայն դադարել են օգտագործվել տեղական ինքնակառավարման նպատակների համար ։
Այսօր Շոտլանդիայում տեղական ինքնակառավարումը հիմնված է համայնքային տարածքների վրա, որոնք երբեմն պարունակում են վարչաշրջանների անուններ, բայց հաճախ ունեն շատ տարբեր սահմաններ։ Շրջանները դեռ օգտագործվում են հողերի գրանցման համար և կազմում են ենթամանդատային տարածքների հիմքը (չնայած վերջիններս ամբողջովին նույնական չեն) ։
Պատմություն
Շոտլանդիայի պատմական շրջաններն այժմ հասկացվում են այն տարածքների ամբողջությունը, որտեղից ստեղծվել է Շոտլանդական Թագավորությունը միջնադարում։ Այս տարածքներից յուրաքանչյուրն ունեցել է ծագման և զարգացման իր պատմությունը, որով տարբերվել է հարևան շրջաններից, շրջանների մեծ մասը աշխարհագրորեն միատեսակ տարածքներ են։ Տարածքի առումով համեմատաբար փոքր երկրում պատմական շրջանների քանակը բացատրվել է առաջին հերթին Շոտլանդիայի լանդշաֆտների բազմազանությամբ և դրա մեծ մասի ռելիեֆի լեռնային բնույթով։ Բացի այդ, Շոտլանդական պետության ձևավորման գործընթացների բարդությունը, որին մասնակցել են Շոտլանդիայի տարածքում հնագույն ժամանակներից ապրող հինգ ժողովուրդներ (պիկտեր, շոտլանդացիներ, բրիտներ, անգլեր և նորվեգացիներ), և մեծ դեր են խաղացել երկրի տարբեր շրջանների մեկուսացման մեջ։
Շոտլանդիայի Մալքոլմ III թագավորը (իշխանության տարիներ 1058-1093), հավանավար, շերիֆներին ներկայացրել է որպես կառավարման նախկին ձևերը նորմանդական ֆեոդալական կառույցներով փոխարինելու քաղաքականության մաս։ Այդ քաղաքականությունը շարունակել են Էդգարը (թագավորել է 1097-1107 թվականներ), Ալեքսանդրը (թագավորել է 1107-1124 թվականներ), և մասամբ, Դավիթը (թագավորել է 1124-1153 թվականներ)։ Դավիթն ավարտել է երկրի բաժանումը շերիֆական տարածքների՝ հիմնվելով գոյություն ունեցող ազնվական տիտղոսակիր տներ՝ թանդոմների (thane) տարածքների վրա։ Ֆորթ գետի հարավում ամենավաղ շերիֆությունը Հադդինգթոնշիրն (Haddingtonshire) է, որը 1139 թվականի Կանոնադրության մեջ հիշատակվում է որպես Հադինտունշիրա, իսկ 1141 թվականի կանոնադրությունում՝ Հադինտունշիրե։ Ստիրլինգշիրը հիշատակվում է 1150 թվականի կանոնադրության մեջ Ստրիուելինշիրե անունով է։
Վարչական բաժանում
16-րդ և 17-րդ դարերի ընթացքում Շոտլանդիայում թագավորական իշխանության բարձրացման և կենտրոնացվածության հետևանքով ավանդական շրջանները աստիճանաբար փոխարինվել են կոմսությունների և արքայական քաղաքների համակարգների, որոնք ղեկավարել են շերիֆները և արքայական պաշտոնյաները։ Չնայած այն հանգամանքին, որ ընդհանուր առմամբ կոմսությունները հիմնվել են նախկինում հաստատված տարածքների վրա, վարչական պահանջները հանգեցրել են մի քանի շրջանների միավորմանը մեկ վարչաշրջանի կամ, ընդհակառակը, մեծ պատմական տարածքի բաժանմանը մի քանի կոմսությունների։ 19-20-րդ դարերի մի քանի վարչատարածքային բարեփոխումներ գրեթե ամբողջությամբ փոխել են երկրի քարտեզը։ Ժամանակակից Շոտլանդիան բաժանված է 32 վարչական շրջանի։ Շոտլանդիայի պատմական շրջանները կարելի է բաժանել մի քանի խմբերի.
1707 Միության ակտ և ժառանգական իրավասությունների ավարտ
Գեորգի II-ի գահակալության ժամանակ 22 շերիֆ ժառանգաբար է փոխանցվել, երեքը նշանակվել են ցմահ, և միայն 8-ը միապետի նշանակմամբ։ Ժառանգական շերիֆներն էին. Արգիլ, Բուտե, Բանֆ, Քեյթնես, Քլաքմանան, Կրոմարտի, Դումբարտոն, Դամֆրիզ, Էլգին, Ֆայֆ, Կինոս, Քիրքադբրայթ, Լինլիտգոու, Նաիրն, Օրքնի և Զեթլանդ, Փիբլես, Ռենֆրյու, Ռոքսբուրգ, Սելկիրկ, Սելկիրկ, Սելկիրկ և Ռենֆրյու, ցմահ նշանակվածները՝ Պերտը Ֆորֆարը և Այրը. միապետ կողմից նշանակվածները՝ Աբերդինը, Բերվիկը, Էդինբուրգը, Հադդինգթոնը, Ինվերնեսը, Կինկարդինը, Լանարկը և Ռոսը ։
1745 թվականի յակոբիտնյան երկրորդ ապստամբության անհաջող փորձից հետո կառավարությունն օգտվել է առիթից՝ վերափոխելու կոմսությունների կառավարությունը։ «Ժառանգության իրավասությունների մասին» օրենքը 1747 թվականին կոմսության կառավարությունը հանձնել է Թագին՝ փոխհատուցում տալով տեղահանված պաշտոնյաներին։ «Շերիֆների» (Շոտլանդիա) մասին 1747 թվականի օրենքը գլխավոր շերիֆի պաշտոնը դարձրել է հիմնականում արարողակարգային՝ յուրաքանչյուր վարչաշրջանում նշանակելով շերիֆի տեղակալ կամ շերիֆի փոխարինող կամ ստյուարտ։ Ամենափոքր շրջաններից 12-ը զուգերով միացվել են շերիֆական շրջաններ ստեղծելու համար. Միավորման գործընթացը պետք է շարունակվեր մինչև 20-րդ դար, և հանգեցներ է շերիֆական շրջանների ու կոմսությունների տարբեր սահմաններ ունենանալուն ։ 1794 թվականին լորդ-լեյտենանտներ են նշանակվել յուրաքանչյուր վարչաշրջանում, իսկ 1797 թվականին բարձրացվել են կոմսության աշխարհազորային գնդեր՝ Շոտլանդիան համապատասխանեցնելով Անգլիայի, Ուելսի և Իռլանդիայի հետ։
Հետագա զարգացումներ
1858 թվականին Ոստիկանության (Շոտլանդիա) մասին 1857 օրենքի համաձայն յուրաքանչյուր շրջանում ստեղծվել են ոստիկանական ուժեր։ Բուրգասները հիմնականում շրջանի իշխանությունների իրավասությունից դուրս էին։ Համաձայն Տեղական ինքնակառավարման մարմինների (Շոտլանդիա) 1889 թվականի օրենքի՝ կազմվել են 34 կոմսությունների խորհուրդներ։ Այս խորհուրդների կողմից ղեկավարվող տարածքները կոչվել են «վարչական շրջաններ», հիշեցրել են Շոտլանդիայի ավանդական կոմսությունները, բայց ոչ ամբողջությամբ։ Էքսկլավները վերացվել են, բացառությամբ Դանբարտոնշիրի մեկ էքսկլավի։ Ross-shire-ը և Cromartyshire-ը միավորվել են Ross-ի և Cromarty-ի մեջ, և չորս քաղաքներ` Աբերդին, Դանդի, Էդինբուրգ և Գլազգո, դարձել են ինքնուրույն շրջաններ։ Այս «քաղաքների կոմսությունները» պարբերաբար ընդլայնվել են, քանի որ դրանց քաղաքային տարածքները ավելի ու ավելի են տարածվել շրջակա գյուղերում։ Ընդհանրապես, դրանք դեռևս համարվել են  ավելի մեծ աշխարհագրական շրջանի մի մասը. օրինակ, Գլազգոն դեռ համարվել է Լանարկշիրի մի մասը, չնայած այն այլևս չէր գտնվում Լանարկ շրջանի խորհրդի իրավասությունում։
Համաձայն Տեղական ինքնակառավարման մարմինների (Շոտլանդիա) օրենքի 1929 թվականին, երկու զույգ խորհուրդներ միմյանց հետ միավորվել են՝ կազմավորելով Պերտի և Քինրոզի և Մորայ և Նաիրնի «համատեղ կոմսությունների խորհուրդները»։ Չնայած կառավարվել են նույն խորհրդի կողմից, յուրաքանչյուր վարչաշրջան անվանականորեն մնացել է մյուսից անկախ։
1963 թվականին Կառավարությունը հրապարակել է սպիտակ թուղթ, որով առաջարկվել է կրճատել կոմսությունների թիվը 33-ից 10-15-ի։ Սկսվել է Շոտլանդիայի կոմսությունների խորհուրդների և պաշտոնատար անձանց միջև խորհրդակցությունների գործընթաց՝ ազդելու միավորումների վրա։ Կառավարության փոփոխությունից հետո 1965 թվականին հայտարարվել է, որ ձեռնարկվել է տեղական ինքնակառավարման տարածքների «ավելի ընդգրկուն և հեղինակավոր» ծրագիրը ։
1966 թվականին Շոտլանդիայում նշանակվել է տեղական ինքնակառավարման թագավորական հանձնաժողով, որը վարել է լորդ Ուիթլին ։ Հանձնաժողովի 1969 թվականի զեկույցում առաջարկվել է կոմսությունները փոխարինել ավելի մեծ շրջաններով ։
Արտաքին հղումներ
Կատեգորիա:Շոտլանդիայի պատմություն Կատեգորիա:Շոտլանդիայի աշխարհագրություն Կատեգորիա:Շոտլանդիայի պետական կառուցվածք Կատեգորիա:Վարչական բաժանում ըստ երկրի
Կիրիլ Շչոլկին
Նա աչքի է ընկել առաջին խորհրդային միջուկային զենքի՝ RDS-1 և առաջին ջերմամիջուկային զենքի պայթեցման գործընթացում իր աշխատանքով և իր դերով, նաև որպես միջուկային զենքի մշակման «Չելյաբինսկ-70» (Ուրալ) խորհրդային կենտրոնի առաջին գիտական ղեկավար։
Ծագում և ազգանուն
Աշխատանքի բերումով հողաչափ հոր՝ Հովհաննես Եփրեմի Մետաքսյանի ընտանիքը բնակվել է տարբեր քաղաքներում՝ Թբիլիսիում, որտեղ էլ 1911 թվականի մայիսի 17-ին ծնվել է Կիրակոս Մետաքսյանը։ Հետագայում ընտանիքը տեղափոխվել է Ղրիմի Բելոգորսկ, Հայաստանի Նոր Բայազետ (ներկայումս՝ Գավառ), Սմոլենսկ և այլն։ Այս բնակավայրերում են անցել Կիրակոսի մանկության և պատանեկության տարիները։
Մետաքսյան ազգանունը նա ժառանգել է մետաքսի առևտրով զբաղվող գողթնեցի պապից, որը գաղթել էր Ղրիմի Կարսու-բազար (Բելոգորսկ) քաղաք և շարունակում էր պապերի արհեստը, և որին լավ էին ճանաչում հատկապես Ղրիմի բնակիչները, որտեղ հայ առևտրականներն ազատ ու շահավետ առևտուր էին անում։
Կենսագրություն
Պատանեկան տարիներին կորցնելով հորը, Կիրակոս Մետաքսյանը վերադարձել է ծնողների ծննդավայր՝ Ղրիմի Բելոգորսկ հայաշատ քաղաք, աշխատել է պետական տնտեսությունում, միաժամանակ սովորել ու ավարտել է միջնակարգ դպրոցը։ 1928 թվականին Մետաքսյանն ընդունվել է Ղրիմի մանկավարժական ինստիտուտի ֆիզիկա-տեխնիկական ֆակուլտետ։ Այնուհետև ուսումը շարունակել է Լենինգրադի ԽՍՀՄ ԳԱ առընթեր Քիմիական ֆիզիկայի ինստիտուտում՝ նախընտրելով այրման ուսումնասիրությունը։ Նա փորձեր է կատարել նոր, նախադեպը չունեցող ինքնուրույն մեթոդներով և մեծ ճշգրտությամբ ։
1938 թվականին Մետաքսյանը ստացել է ֆիզիկա-մաթեմատիկական գիտությունների թեկնածուի գիտական աստիճան։ 1940 թվականին Քիմիական ֆիզիկայի ինստիտուտի դոկտորանտ էր։
Գիտական ներդրումներ
1941 թվականի հունիսի 22-ին նա կամավոր մեկնել է ռազմաճակատ, սակայն մի քանի ամսից հետ է կանչվել` որպես ռազմական արդյունաբերության համար կարևոր գիտնական։ Նա ուղարկվել է Կազանի Քիմիական ֆիզիկայի ինստիտուտ։ Այրման ու պայթյունի ֆիզիկայի ասպարեզում նրա կատարած փորձերը վճռորոշ նշանակություն են ունեցել ԽՍՀՄ-ում միջուկային զենքի ստեղծման գործում։
ԽՍՀՄ ուրանային նախագծի գիտական հիմքերի մշակման ղեկավարներ ակադեմիկոս Ա. Ալիխանովի և Կուրչատովի հետ միասին Շչոլկին-Մետաքսյանը ստեղծել են Եվրոպայում առաջին ցիկլոտրոնը։ ԽՍՀՄ-ն իր գաղտնի փորձերը կատարում էր Արագած լեռան վրա կառուցված փակ լաբորատորիայում, որտեղ ուսումնասիրվում էին տիեզերական ճառագայթների կազմում պրոտոնների առկայությունը։
«Ուրանային նախագծի «աշխատանքները վերսկսելու նպատակով 1942 թվականին Ա. Ալիխանովը հետ է կանչվել Մոսկվա, և 1943 թվականի սկզբին նրան ուղարկել են «Օբյեկտ« կամ, ինչպես ընդունված էր ասել, տվել են «փոստարկղի համար…»։
1945 թվականին Ա. Ալիխանովը ստեղծեց նոր լաբորատորիա։ Նրա ղեկավարությամբ լաբորատորիան իրականացրեց ջրի դանդաղեցուցիչով աշխատող ռեակտորի կառուցումը։ Այդ ժամանակ ԱՄՆ-ում ընթացքի մեջ էին ատոմային ռումբի ստեղծման ինտենսիվ աշխատանքները։ ԱՄՆ-ի կողմից Ճապոնիայի Նագասակի և Հիրոսիմա քաղաքների վրա ատոմային ռումբի նետումից հետո ԽՍՀՄ-ում արագացվել էին ատոմային ռումբի ստեղծման աշխատանքները։ Այդ նպատակով կազմված հատուկ ատոմային կոմիտեի և գիտական խորհրդի կազմում ընդգրկվեցին ակադեմիկոսներ Ա. Իոֆեն, Ի. Կուրչատովը, Պ. Կապիցան, Ա. Ալիխանովը, գիտխորհրդի նախագահ Բ. Վաննիկովը։
Կուրչատովի պահանջով Մետաքսյան-Շչոլկինը «Օբյեկտում» զբաղվում էր ատոմային ռումբի հետ կապված աշխատանքներով։ «Օբյեկտում» ռումբի ավտոմատիկայի համակարգի մշակման ղեկավարը Ս. Գ. Քոչարյանցն էր, տնտեսության գծով ղեկավարը Խ. Կոստանդյանը, իսկ Շչոլկինը և' գիտահետազոտական սեկտորի ղեկավարն էր, և' գլխավոր կոնստրուկտորի առաջին տեղակալը։ Շչելկինն այն մարդն էր, որ ամեն ինչ գիտեր ատոմային ռումբի պայթյունի, դրա մանրամասների մասին, և 35 տարեկանում պաշտպանած դոկտորական թեզն էլ հենց ատոմային ռումբի պայթուցիչների մասին էր ։
ԽՍՀՄ ատոմային ռումբի առաջին փորձարկում
1949 թվականի օգոստոսի 29-ին ատոմային ռումբը Սեմիպալատինսկ ռազմակայանում հաջողությամբ փորձարկվել է։ Այդ պահին էր, որ պետական հանձնաժողովի նախագահի պահանջով Կուրչատովը հայտարարել է.
Ատոմային առաջին ռումբի փորձարկումը կրեց Շչոլկինի անունը։ Շչոլկինին շնորհվեց Սոցիալիստական աշխատանքի հերոսի կոչում։ Երկրորդ անգամ Սոցիալիստական աշխատանքի հերոսի կոչում Շչոլկինին շնորհվեց 1951 թվականին` Խորհրդային զինված ուժերի սպառազինման մեջ ներդրած ավիառումբի համար։ 1955 թվականին կազմակերպվեց «Արզամաս-16»-ի կրկնօրինակը՝ «Չելյաբինսկ-70»-ը, որի գիտական ղեկավարը և գլխավոր կոնստրուկտորը դարձավ Կիրակոս Հովհաննեսի Մետաքսյան-Շչոլկինը, իսկ գլխավոր ղեկավարը` Ս. Գ. Քոչարյանցը։
1958 թվականի սեպտեմբերի 12-ին ջրածնային ռումբի հաջող փորձարկումից հետո Մետաքսյան-Շչելկինը երրորդ անգամ արժանացավ Սոցիալիստական աշխատանքի հերոսի կոչման։ Նա չորս անգամ արժանացել է ԽՍՀՄ պետական մրցանակի և մեկ անգամ՝ Լենինյան մրցանակի։ 1958 թվականին Կիրակոս Հովհաննեսի Մետաքսյան-Շչոլկինն ընտրվել է ԽՍՀՄ գիտությունների ակադեմիայի թղթակից անդամ։ Մետաքսյանը հույժ գաղտնի պայմաններում եղել է Թբիլիսիում Սերգեյ Քոչարյանցի հետ՝ նրա հայրենի Գավառում։
Կյանքի վերջին տարիներ
Դեռևս 1957 թվականից Մետաքսյանի մոտ սկսել էին ի հայտ գալ սրտի հիվանդության նշաններ։ 1960 թվականին Մետաքսյան-Շչոլկինի առողջությունը վատթարացել է։ Նա վերադարձել է Մոսկվա` նախկին ծառայության վայրը` Քիմիական ֆիզիկայի ինստիտուտ, հրապարակել է մի շարք գիտական ծավալուն հոդվածներ ու գրքեր, մասնավորապես` «Միկրոաշխարհի ֆիզիկան» և «Գազի այրման դինամիկան», երկուսն էլ հրատարակվել են 1965 թվականին։ 1960 թվականին 49 տարեկան հասակում նրան նշանակվել է Միութենական անհատական թոշակ։
Ծանր հիվանդ էր Մետաքսյանը, երբ նրան այցելել է Կուրչատովը։ Դրանից երկու օր անց Մետաքսյանը մահացել է։ Լուրից մեծապես ազդվել է Կուրչատովը, սակայն չի կարողացել մասնակցել թաղմանը։
Կիրակոս Հովհաննեսի Մետաքսյան-Շչոլկինը մահացել է 1968 թվականի նոյեմբերի 12-ին։
Ճանաչում և մեծարում
Ծննդյան 60-ամյակի օրը Ղրիմի Բելոգորսկ քաղաքի թիվ 1 դպրոցի պատին փակցվել է նրա բրոնզե հուշաքանդակը, Ղրիմի նորաստեղծ քաղաքներից մեկն անվանվել է Շչոլկինո։
Մետաքսյանը համարվում է «Չելյաբինսկ-70» (ներկայիս Սնեժինսկ) քաղաքի երկու հիմնադիրներից (1955) մեկը։ 2011 թվականին նրա ծննդյան 100-ամյակի կապակցությամբ քաղաքի կենտրոնական հրապարակի ծառուղում տեղադրվել է Կիրիլ Շչոլկին կիսանդրին ։
2011 թվականին Ռուսաստանը թողարկել է նամականիշ ի պատիվ Շչոլկինի 100-ամյակի հիշատակին
Հայաստանում
Հայաստանում քչերին է հայտնի Կիրակոս Հովհաննեսի Մետաքսյան-Շչոլկին անունը։ Շչոլկինի հայկական ծագումը երկար տարիներ թաքցվել է, քանի որ նա ատոմային զենքի ստեղծողներից էր ու նրա գտնվելու վայրը հույժ գաղտնի է եղել։ Դրան նպաստել է անուն-ազգանվան բառացի ռուսիֆիկացումը. Կիրակոսը` Կիրիլ, Մետաքսյանը` Շչոլկին կամ Շչելկին։ Հայաստանում դեռևս նրա հիշատակը որևէ կերպ չի անմահացվել։
Ներկայումս գաղտնազերծված է նրա աշխատանքների մի փոքր մասը միայն ։
Շքանշաններ
Կիրակոս Հովհաննեսի Մետաքսյան-Շչոլկինը
Արտաքին հղումներ
Կատեգորիա:Ռուս ֆիզիկոսներ Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ ԳԱ թղթակից անդամներ Կատեգորիա:Անձինք Թբիլիսիից Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Տեսական ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Խորհրդային ֆիզիկոսներ
Սունիեր (մունիցիպալիտետ)
Սունիեր (կատ․՝ Sunyer), մունիցիպալիտետ Իսպանիայում, մտնում է Լիեդա նահանգի մեջ և Կատալոնիա ինքնավար միության կազմի մեջ։ Մունիցիպիալետը գտնվում է Սեգրիա համայնքի կազմում։ Տարածքը զբաղեցնում է 12․5 կմ2։ Բնակչությունը 307 մարդ (ըստ 2010 թվականի մարդահամարի)։
Արտաքին հղումներ
Կատեգորիա:Իսպանիայի բնակավայրեր
Նիա Կյունցեր
Նիա Տշոլոֆելո Կյունցեր (Nia Tsholofelo Künzer, ), գերմանացի ֆուտբոլիստ, կիսապաշտպան։ Հանդես է եկել Գերմանիայի հավաքականում։ Աշխարհի չեմպիոն (2003) ։
Վաղ տարիներ
Նիա Կյունցերը ծնվել է Մոչուդիում 1980 թվականի հունվարի 18-ին, որտեղ նրա ծնողներն աշխատել են որպես Բոտսվանայի զարգացման օգնության կազմակերպիչներ։ Սվահիլի «Նիա» անունը բառացի թարգմանվում է որպես «Ես ուզում եմ», իսկ տսվանա «Տշոլոֆելո» թարգմանությամբ նշանակում է «հույս» ։ Մանկությունն անցկացրել Է Հեսսենի Վեցլար քաղաքում։
Հավաքականում
1997 թվականի մայիսի 27-ին Դանիայի դեմ խաղում նորամուտը նշեց ազգային հավաքականի կազմում։ Առաջին գոլը խփել է 2001 թվականի հոկտեմբերի 25-ին Պորտուգալիայի հավաքականի դարպասը ։ Նիա Կյունցերը նաև ոսկե գոլի հեղինակ է դարձել 2003 թվականի աշխարհի առաջնության եզրափակչում՝ Շվեդիայի հավաքականի դեմ խաղում ։ Հավաքականի կազմում դարձել է աշխարհի չեմպիոն (2003) ։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Գերմանացի կին ֆուտբոլիստներ
Ալեքսանդր Պովետկին
Ալեքսանդր Վլադիմիրովիչ Պովետկին (Алекса́ндр Влади́мирович Пове́ткин, ), ռուս պրոֆեսիոնալ բռնցքամարտիկ, ծանր քաշային կարգի ներկայացուցիչ։ 91 կիլոգրամից բարձր քաշային կարգում 28-րդ Օլիմպիական խաղերի չեմպիոն (2004)։ Մինչև 91 կիլոգրամ (2000) և 91 կիլոգրամից բարձր քաշային կարգում Ռուսաստանի չեմպիոն (2001, 2002)։ Բարի կամքի խաղերի չեմպիոն (2001)։ Աշխարհի չեմպիոն (2003)։ Եվրոպայի կրկնակի չեմպիոն (2002, 2004)։ Ռուսաստանի սպորտի վաստակավոր վարպետ (2002)։
Ծանր քաշային կարգում WBA վարկածով աշխարհի կանոնավոր չեմպիոն (2011-2013)։ Արժանացել է նաև նաև երկրորդական տիտղոսների՝ WBC Silver (2014), WBO International և WBA Inter-Continental (2017):
Կարիերա սիրողական բռնցքամարտում
Առաջին հաջողություններին Պովետկինը հասել է 1995 թվականին՝ հաղթելով Ռուսաստանի երիտասարդական առաջնությունում։ Երկու տարի անց դարձել է ազգային երիտասարդական առաջնության հաղթող։
2000 թվականին Ալեքսանդրը պետք է մասնակցեր Սիդնեյում կայանալիք Ամառային Օլիմպիական խաղերին։ Սակայն վնասվածքի պատճառով ստիպված է եղել բաց թողնել այդ մրցաշարը։ Արդյունքում Սիդնեյի Օլիմպիական խաղերին Պովետկինի փոխարեն մասնակցել է Սուլթան Իբրահիմովը, որը մրցաշարում ստացել է արծաթե մեդալ։
2001 թվականին Ալեքսանդրը սկսել է հանդես գալ գերծանր քաշային կարգում։ Պովետկինը Բելֆաստում առաջին անգամ մասնակցել է աշխարհի առաջնությանը։ Քառորդ եզրափակչում միավորներով (30:36) զիջել է ուկրաինացի բռնցքամարտիկ Ալեքսեյ Մազիկինին։ Սեպտեմբերին Բրիսբենում կայացած Բարի կամքի խաղերի կիսաեզրափակչում Ալեքսանդրը ռևանշ է վերցրել Մազիկինից և հաղթել 15:6 հաշվով։
Մայրցամաքային «ոսկի» ստանալու ճանապարհին Պովետկինը հաղթանակ է տարել գերմանացի հայտնի բռնցքամարտիկ Սեբաստիան Կյոբերի դեմ (կիսաեզրափակչում), իսկ որոշիչ մարտում՝ իտալացի Ռոբերտո Կամարելեի դեմ (20:16)։ Տարվա վերջում հաղթել է Վարշավայի մրցաշարում՝ եզրափակիչ փուլում պարտության մատնելով Ալեքսեյ Լեզինին։
2003 թվականին Ռուսաստանի առաջնությունում զբաղեցրել է երկրորդ տեղը՝ եզրափակչում պարտություն կրելով հենց նույն Լեզինից։
2004 թվականի փետրվարին հաղթել է Եվրոպայի առաջնությունում, որը տեղի է ունեցել Խորվաթիայի Պուլա քաղաքում։ Որոշակի դժվարություններ են առաջացել միայն իտալացի գերծանր քաշային կարգի բռնցքամարտիկ Ռոբերտո Կամարելեի դեմ մարտում, որի հետ հանդիպել է առաջնության եզրափակիչ փուլում։
Բայց սիրողական բռնցքամարտում իր գլխավոր հաջողությանը հասել է 2004 թվականի Ամառային Օլիմպիական խաղերում։ Քառորդ եզրափակչում Պովետկինը հանդիպել է Ղազախստանի ներկայացուցիչ Մուխտարխան Դիլդաբեկովի հետ։ Կիսաեզրափակչում նա հաղթել է իտալացի Ռոբերտո Կամարելեին։ Եզրափակչում Ալեքսանդրը պետք է հանդիպեր եգիպտացի գերծանր քաշային կարգի բռնցքամարտիկ Մուհամեդ Ալիի հետ։ Սակայն Օլիմպիադայի «ոսկին» Ալեքսանդրին հասել է առանց մարտի։ Նրա հակառակորդը ստացել էր աջ ձեռքի վնասվածք և չէր կարողացել դուրս գալ ռինգ։ Այդպես Ալեքսանդրը դարձել է առաջին ռուս օլիմպիական չեմպիոնը գերծանր քաշային կարգում։
2005 թվականին Պովետկինը որոշել է կարիերան սկսել պրոֆեսիոնալ բռնցքամարտում։ Նա համաձայնագիր է ստորագրել գերմանական «Sauerland Event» կազմակերպության հետ․ պայմանով, որ պետք է մարզվի «Վիտյազյա» բազայում      ։
2005-2006: Պրոֆեսոինալ կարիերայի սկիզբ
Պովետկինը պրոֆեսիոնալ ռինգում առաջին անգամ ներկայացել է 2005 թվականին։ Առաջին մրցակիցը եղել է գերմանացի բռնցքամարտիկ Մուհամեդ Ալի Դուրմազը։ Երկրորդ ռաունդի միջին հատվածում Ալեքսանդրը աջ ուղիղ հարված է հասցրել մրցակցի կզակին։ Վերջինս հայտնվել է ռինգի հատակին։ Ալին իր մեջ ուժ է գտել և բարձրացել է։ Սակայն մրցադատավոր Էռնստ Զալցգեբերը որոշում է ընդունել կանգնեցնել մարտը։
2005 թվականի սեպտեմբերին Ալեքսանդրը նոկաուտի է ենթարկել ամերիկացի Սերոն Ֆոքսին, իսկ հոկտեմբերին՝ ամերիկացի Ջոն Քաստլին։
2005 թվականի նոյեմբերի 12-ին Ալեքսանդր Պովետկինը միավորների առավելությամբ հաղթել է կանադացի բռնցքամարտիկ Ստեֆան Թեսյեին։
2006 թվականի մարտի 4-ին Պովետկինը նոկաուտի է ենթարկել նիգերացի բռնցքամարտիկ Ռիչարդ Բանգոյին։
2006 թվականի հունիսին Ալեքսանդրը նոկաուտի է ենթարկել Էկվադորի ներկայացուցիչ Լիվին Կաստիլիոյին։
2006 թվականի սեպտեմբերի 23-ին Պովետկինը տեխնիկական նոկաուտով հաղթել է աշխարհի չեմպիոնի նախկին թեկնածու ամերիկացի Էդ Մեհոունին։
2006 թվականի դեկտեմբերի 10-ին Ալեքսանդրը երրորդ ռաունդում նոկաուտի է ենթարկել առաջին ծանր քաշային կարգում աշխարհի չեմպիոն Իմամու Մեյֆիլդին։
2007-2008: Ճանապարհ դեպի IBF
2007 թվականի մարտին Պովետկինը երկրորդ ռաունդում նոկաուտի է ենթարկել Դեյվիդ Բոստիսին, իսկ երկու ամիս անց՝ Պատրիս Լերոյին։
Մարտ Լարի Դոնալդի դեմ
2007 թվականի հունիսի 30-ին Ալեքսանդրը հանդիպել է Դոնալդ Լարիի հետ։ Սկզբում Պովետկինը պետք է հանդիպեր Մոնթե Բարետի հետ, բայց ամերիկացին մարտից առաջ վնասվածք էր ստացել։ Նրան փոխարինել է Դոնալդը։ Պովետկինը առջևից էր ընթանում ողջ մարտի ընթացքում և ճշգրիտ հարվածներ էր հասցնում իր հակառակորդին։ Պովետկինը չի կարողացել նոկաուտի ենթարկել իր հակառակորդին։ Սակայն հաղթող է ճանաչվել բոլոր ռաունդներում։ Այդ մարտից հետո Դոնալդը ավարտել է իր պրոֆեսիոնալ կարիերան ։
Մարտ Կրիս Բյորդի դեմ
2007 թվականի հոկտեմբերի 27-ին Ալեքսանդրը IBF վարկածով առաջնությունում հանդիպել է աշխարհի նախկին կրկնակի չեմպիոն Քրիս Բյորդի հետ։ Արդեն առաջին ռաունդներում ռուս բռնցքամարտիկին հաջողվել է գտնել իր մրցակցի պաշտպանության թույլ կողմերը։ Ամբողջ մարտի ընթացքում Ալեքսանդրը ուժեղ, աջ կողմից ճշգրիտ հարվածներ է հասցրել մրցակցին, իրականացրել է կրոս հարվածներ, հարձակվել տարբեր սերիական համակցություններով։ Այդ ամենի արդյունքում Պովետկինը հարվածների փոխանակման ընթացքում գերազանցել է է նրան։ 10-րդ ռաունդում Ալեքսանդրը կարողացել է ճնշել մրցակցին, և գործը ավարտել 11-րդ ռաունդում։ Ռուս բռնցքամարտիկը հաջորդաբար հարվածներ է հասցրել ամերիկացուն, որի արդյունքում Քրիս Բյորդի մարտավկան դադարեցրել է միակողմանի ընթացող մարտը ։
Մարտ Էդդի Չեմբերսի դեմ
2008 թվականի հունվարի 26-ին եզրափակիչ մարտում Պովետկինը հանդիպել է ամերիկացի անհաղթելի բռնցքամարտիկ Էդի Չեմբերսի հետ։ Ալեքսանդրի համար մարտը շատ ծանր է եղել։ Չեմբերսը կարողացել է հրաշալի պաշտպանվել և մի շարք հարվածներ հասցնել Պովետկինին։ Արդյունքում ռուս բռնցքամարտիկը սկզբնական ռաունդներում չի կարողացել աչքի ընկնել ընդգծված հարվածներով։ Մինչդեռ Չեմբերսը պրոֆեսիոնալ կերպով պաշտպանվել է և մի շարք ճշգրիտ հարվածներ է հասցրել հակառակորդին։ Մարտի ավարտին Ալեքսանդրը արդեն օգտագործել է իր սցենարը և ուժեղ հարվածներով հարձակվել է հակառակորդի վրա։ Հարվածների մեծամասնությունը նա հասցրել է Չեմբերսի գլխին։ Արդյունքում, երեք դատավորների որոշմամբ, հաղթող է ճանաչվել Ալեքսանդր Պովետկինը ։
Մարտ Տաուրուս Սայքսի դեմ
Չեմբերսի հետ տեղի ունեցած մենամարտից հետո ռուս բռնցքամարտիկը դարձել է IBF վարկածով աշխարհի չեմպիոնի պարտադիր հավակնորդ, որը այդ ժամանակ պատկանում էր ծանրքաշային կարգում ուկրաինացի բռնցքամարտիկ Վլադիմիր Կլիչկոյին։ Սակայն Վլադիմիրը պետք է մասնակցեր այլ մարտի։ Չեմպիոնի հետ մարտից առաջ առանց գործելու չմնալու համար Պովետկինը մարտ է անց կացրել ամերիկացի քիչ հայտնի բռնցքամարտիկ Թաուրուս Սայքսի դեմ։
2008 թվականին տեղի է ունեցել Պովետկինի և Սայքսի միջև մարտը։ Հենց առաջին րոպեներից Ալեքսանդրի հակառակորդը սկսել է խուսափողական մարտ վարել։ Չորրորդ ռաունդում ռուս բռնցքամարտիկը հերթական գրոհից հետո կարողացել է աջ կողմից երկու ճշգրիտ հարված հասցնել իր հակառակորդին։ Սայքսը հայտնվել է ռինգի հատակին և չի փորձել բարձրանալ նույնիսկ մրցադատավորի հաշվելուց հետո։ Այդ եղանակով Ալեքսանդրը տեխնիկական նոկաուտով դարձել է մարտի հաղթողը ։
Պովետկինը Կլիչկոյի դեմ մարտում պետք է ստանար 3,3 միլիոն դոլար։ Նրանք պետք է հանդիպեին դեկտեմբերի 13-ին Գերմանիայի Մանհայմ քաղաքում։ Ավելի ուշ Պովետկինի թիմը հայտարարել է, որ նա վնասվածք է ստացել։ Սակայն IBF-ի որոշմամբ Պովետկինը շարունակել է կրել աշխարհի չեմպիոնի հավակնորդի տիտղոսը։ Այդ պատճառով Կլիչկոյի և Պովետկինի միջև կայանալիք մարտը հետաձգվել է մինչև 2009 թվականի սեպտեմբերի 13-ը ։
Մարտ Ջեյսոն Էստրադայի դեմ
Տարվա սկզբին Պովետկինի թիմը սկսում է կազմակերպել Ալեքսանդրի հերթական մարտը։ Վնասվածքներից բուժված Ալեքսանդրի համար հակառակորդ է ընտրվում ամերիկացի բռնցքամարտիկ Ջեյսոն Էստրադան։ Վերջինս եղել է սիրողական բռնցքամարտի աստղերից մեկը, ԱՄՆ-ի բազմակի և Պանամերիկյան խաղերի չոմպիոն։ Հենց առաջին ռաունդներում Էստրադան կարողանում է ապացուցել, որ հմուտ բռնցքամարտիկ է։ Ջեյսոնը կարողանում է արագ շարժվել և ձախ ջեբ հարվածներով անընդհատ խանգարել Պովետկինին։ Ալեքսանդրի հարվածներից նա խուսափում էր միայն մարմնի հմուտ աշխատանքի շնորհիվ։ Ռուս ծանրքաշային բռնցքամարտիկի առավելությունը սկսում է երևալ միայն մարտի միջին հատվածում։ Ալեքսանդրի մի քանի հաջող հարվածներից հետո Էստրադան կորցնում է իր արագությունը։ Պովետկինի հարվածներից նա կարողանում է որոշ չափով խուսափել 7-րդ ռաունդում։ Սակայն մնացած երեք եզրափակիչ ռաունդներում Ալեքսանդրը կրկին առաջ է անցնում իր հակառակորդից։ Հարվածների տարափի տակ Էստրադան կարողանում է պայքարել մինչև մարտի ավարտը։ Արդյունքում, միավորների առավելությամբ, երեք դատավորները արձանագրում են Պովետկինի հաղթանակը ։
Մարտ Լեոն Նոլանի դեմ
Հաջորդ միջանկյալ մարտը Պովետկինը անց է կացնում ամերիկացի քիչ հայտնի բռնցքամարտիկ Լեոն Նոլանի դեմ։ Ալեքսանդրը երրորդ ռաունդում նոկաուտի է ենթարկում հակառակորդին։
Մարտ Խավյեր Մորայի դեմ
Հունվարի վերջին արդեն հայտնի է դառնում, որ Պովետկինի հաջորդ մարտը նշանակվել է 2010 թվականի մարտի 13-ին։ Նրա մրցակիցը դառնում է մեքսիկացի ծանրքաշային բռնցքամարտիկ Խավյեր Մորան։ Պովետկինը նրան նոկաուտի է ենթարկում 5-րդ ռաունդում։
Մարտ Տեկե Օրուխայի դեմ
2010 թվականի հոկտեմբերի 16-ին Ալեքսանդր Պովետկինը նոկաուտի է ենթարկում նիգերիացի բռնցքամարտիկ Տեկե Օրուխային։
Մարտ Նիկոլայ Ֆիրտայի դեմ
2010 թվականի դեկտեմբերի 18-ին Պովետկինը ռինգ է դուրս գալիս ամերիկացի բռնցքամարտիկ Նիկոլայ Ֆիրտայի դեմ։ Առաջին երկու ռաունդներում Ալեքսանդրը ստանում է աջ ձեռքի վնասվածք. կտրվում է ձեռքի ջիլը ։ Ուշադրություն չդարձնելով վնասվածքին՝ շարունակում է մարտը։ Նույնիսկ 8-րդ ռաունդում վնասում է հակառակորդի աջ հոնքը։ Կարելի է ասել, որ մարտի 80 %-ը նա անց է կացնում մեկ ձեռքով։ Պովետկինը հաղթում է միավորների առավելությամբ։
2011-2013: WBA վարկածով աշխարհի կանոնավոր չեմպիոն
Ռուսական Դյուցազն թիմը հաջորդ մարտը պլանավորել էր օգոստոս ամսից ոչ շուտ։ Պովետկինի համար, որպես հակառակորդ, առաջադրվել էր Ժան Մարկ Մորմեկը, և նույնիսկ Խասիմ Ռահմանը ռուս բռնցքամարտիկի հետ ռինգ դուրս գալու իր ցանկությունն էր հայտնել։ Մարտը տեղի է ունեցել Համբուրգի «Ֆոլքսպարքշտադիոն» ֆուտբոլային մարզադաշտում, որտեղ Վլադիմիր Կլիչկոն հաղթել է Դևիդ Հեյին (WBA վարկածով չեմպիոն)։ Վլադիմիրը գերծանր քաշային կարգում եղել է IBF և WBO վարկածով չեմպիոն։ Այդ պատճառով Բռնցքամարտի Համաշխարհային Ասոցիացիան նրան հայտարարել է գերչեմպիոն, իսկ աշխարհի կանոնավոր չեմպիոնի տիտղոսը թափուր է մնացել։ Սա նշանակում էր, որ տիտղոսին կարող էին արժանանալ WBA-ի վարկանշային աղյուսակի առաջին և երկրորդ համարները՝ Ռուսլան Չագաևը և Ալեքսանդր Պովետկինը։
2011 թվականի հուլիսի 19-ին Պովետկինի և Չագաևի միջև պայմանագիր է ստորագրվել WBA վարկածով չեմպիոնի կանոնավոր տիտղոսի համար։ Մարտը պետք է տեղի ունենար նույն թվականի օգոստոսի 27-ին՝ գերմանական Էրֆուրտ քաղաքում։
Չեմպիոնական մարտ Ռուսլան Չագաևի դեմ
2011 թվականի օգոստոսի 27-ին Ալեքսանդրը ռինգ է դուրս եկել աշխարհի նախկին չեմպիոն Ռուսլան Չագաևի դեմ։ Մարտի սկզբից Ալեքսանդրը միանգամից հարձակման է անցել, որովհետև այդպես էր պլանավորել նրա մարզիչը՝ Թեդի Ատլասը։ 5-րդ ռաունդի ավարտին և 6-րդ ռաունդի սկզբին Պովետկինի առավելությունը նշանակալի է եղել և նա հակառակորդին գերազանցել է միավորների տարբերությամբ։ Այնուհետև Չագաևը սկսել է ավելի ագրեսիվ մարտ վարել։ Նրա գրոհները ավելի հաճախ են հասել իրենց նպատակին։ Սակայն Չագաևը արագ սկսել է հոգնել և 11-րդ ռաունդից հետո առավելությունը կրկին անցել է Պովետկինին։ Վերջում դատավորների միաձայն որոշմամբ հաղթող է ճանաչվել Պովետկինը՝ 116-112, 117-113, 117-113 հաշվով ։
Մարտ Սեդրիկ Բոսվելի դեմ
2011 թվականի դեկտեմբերի 3-ին Ալեքսանդրը տիտղոսի առաջին պաշտպանության ժամանակ հանդիպել է ամերիկացի տարեց բնռցքամարտիկ Սեդրիկ Բոսվելի հետ։ Մարտը տեղի է ունեցել միջին տեմպով։ Ալեքսանդրը ունեցել է փոքր առավելություն և անընդհատ հետապնդել է իր 43-ամյա հակառակորդին։ Վերջինս անընդհատ պաշտպանվել է և իրականացրել ջեբ հարվածներ։ Մարտի միջին հատվածում Ալեքսանդրը սկսել է ավելի որոշիչ գործել։ Բոսվելի մոտ խնդիրներ էին առաջացել։ Նրան հաջողվել է հեռանալ հակառակորդի ուժեղ հարվածներից, բայց չեմպիոնի մի քանի ծանր հարվածները հասել են իրենց նպատակին։ Վերջապես 8-րդ ռաունդում Պովետկինը Սեդրիկին հասցրել է ռինգի պարանների մոտ և իրականացրել որոշիչ աջ հարված։ Բոսվելը ծանր նոկաուտի է ենթարկվել։
Մարտ Մարկո Հուկի դեմ
2012 թվականի փետրվարի 25-ին Ալեքսանդր Պովետկինը ռինգ է դուրս եկել առաջին ծանր քաշային կարգում աշխարհի գործող չեմպիոն Մարկո Հուկի դեմ։ Մարտը միանգամից ակտիվ չի սկսվել։ Սակայն 2-րդ ռաունդում Ալեքսանդրը սկսել է ավելի համարձակ գործել։ 4-րդ ռաունդում մարտի ընթացքը փոխվել է։ Հուկը իրականացրել է մի քանի ճշգրիտ հարվածներ, որոնք ցնցել են չեմպիոնին։ Նույնը կրկնվել է 7-րդ ռաունդում։ Վերջին ռաունդներում Պովետկինը սկսել է ավելի ճիշտ գործել։ Սակայն հոգնածությունը, որը առաջացել էր մարտի ընթացքում, խանգարում էր նրան։ Պովետկինը հիմնականում հարվածներ է հասցրել մրցակցի գոտկատեղից ներքև ընկած հատվածին՝ խախտելով կանոնները։ Այդ պատճառով էլ նա ծոծրակի հատվածում հարվածներ է ստացել իր հակառակորդից։ Չեմպիոնական ռաունդի ժամանակ Հուկի աջ աչքը վնասվել է, բայց դա չի խոչընդոտել մարտի ընթացքին։ Պովետկինը բազմաթիվ հարվածներ է հասցրել իր հակառակորդին, բայց գեղեցիկ հարձակումները և ճշգրիտ հարվածները իրականացրել է գերմանացին։ 12-րդ ռաունդում Հուկը մի քանի հարվածներ է հասցրել հակառակորդի գլխին։ 12-րդ ռաուդնի արդյունքում դատավորների մեծամասնության որոշմամբ հաղթող է ճանաչվել ռուս բռնցքամարտիկը։ Երկու բռնցքամարտիկներն էլ ցանկություն են հայտնել կրկին մենամարտել միմյանց դեմ ։ Սակայն մարտը այդպես էլ տեղի չի ունեցել։
Մարտ Հասիմ Ռահմանի դեմ
2012 թվականի հուլիսի 14-ին պետք է մարտ տեղի ունենար Ալեքսանդր Պովետկինի և ամերիկացի հայտնի բռնցքամարտիկ Հասիմ Ռահմանի միջև։ Որոշվել էր, որ մարտը պետք է տեղի ունենար Համբուրգի «Սպորտհոլ» գերմանական մարզադաշտում ։ Նախապես մարտը պլանավորված էր իրականացրել Լոնդոնում «Բոլեյն Գրաունդ» մարզադաշտում ։ Սակայն տուգանքների և հեռարձակման հետ կապված հնարավոր խնդիրների պատճառով հետաձգվել է ։ Մարտից 3 շաբաթ առաջ Ռահմանը վնասվածք է ստացել և մարտը հետաձգվել է ։
Սեպտեմբերի 19-ին մարտ է տեղի ունեցել Ալեքսանդր Պովետկինի և ամերիկացի բռնցքամարտիկ Հասիմ Ռահմանի միջև։ Վերջինս ռինգ դուրս չէր եկել 2011 թվականի հունիսից։ Ռահմանը պակասեցրել էր իր քաշը և ռինգ էր դուրս եկել լավ մարզավիճակում։ Սակայն նա շատ հոգնած և հյուծված տեսք է ունեցել։ Առաջին ռաունդը անցել է Ալեքսանդրի առավելությամբ։ Սակայն նա շարունակել է գործել երկրորդ համարի տակ։ Ալեքսանդրին հաջողվել է մի քանի անգամ հարվածներ հասցնել իր հակառակորդին, բայց Հասիմի գրեթե բոլոր ջեբ հարվածները հասել են իրենց նպատակակետին։ 2-րդ ռաունդի կեսին Պովետկինը ավելի շատ է սկսել հարձակվել Ռահմանի վրա։ Հասիմը բռնվել է պարաններից և միայն դրա շնորհիվ է կարողացել փրկվել ընկնելուց։ Մրցադատավորը, տեսնելով այդ ամենը, բաժանել է բռնցքամարտիկներին, բայց չի դադարեցրել մարտը։ Սակայն դրանից հետո Պովետկինը կրկին հարձակվել է Ռահմանի վրա և երկու ճշգրիտ հարվածներ հասցրել նրան, որոնք ցնցել են ամերիկացուն։ Ռահմանը գլուխը հետ է տարել և աջ ձեռքով բռնել է պարանը, որպեսզի խուսափի ընկնելուց։ Մրցադատավորը միանգամից միջամտել է և դադարեցրել մարտը։ Ալեքսանդր Պովետկինը աներկբա հաղթել է և պաշտպանել WBA վարկածով աշխարհի չեմպիոնի կանոնավոր տիտղոսը ։
Ամերիկացի բռնցքմարտիկի դեմ մարտին Պովետկինին պատրաստել է նրա նոր մարզիչը՝ Կոստյա Ցզյուն ։
2014-2015: Ճանապարհ դեպի WBC
2014 թվականին Ալեքսանդրը պայմանագիր է ստորագրել նորաստեղծ «Բռնցքամարտի աշխարհ» կազմակերպության հետ՝ 3 տարի ժամկետով։ Դրանից հետո սկսել է մարզվել նոր գլխավոր մարզիչ Իվան Կիրպայի ղեկավարությամբ ։
Անձնական կյանք
Ամուսնացել է երկրորդ անգամ։ Առաջին ամուսնությունից ունի աղջիկ՝ Արինան։ 2013 թվականի հուլիսին ամուսնացել է Եվգենիա Մերկուլովայի հետ։ Հարսանեկան արարողությունը տեղի է ունեցել Չեխիայում։ Դրանից 5 տարի առաջ Եվգենիան մասնակցել է «Միսս Կուրսկ 2008» մրցանակաբաշխությանը։ Ստացել է 2 բարձրագույն կրթություն։ Եվգենիայի հայրը՝ Յուրի Մերկուլովը, ձյուդոյի վաստակավոր վարպետ է։
Ալեքսանդր Պովետկինը երբեք չի ծխել, չի խմել և վարել է առողջ ապրելակերպ։
Արտաքին հղումներ
Կատեգորիա:Ռուս օլիմպիական չեմպիոններ‎ Կատեգորիա:Ռուս բռնցքամարտիկներ Կատեգորիա:2004 թվականի Ամառային օլիմպիական խաղերի չեմպիոններ Կատեգորիա:Բարեկամության շքանշանի ասպետներ (Ռուսաստան) Կատեգորիա:Բռնցքամարտիկներ այբբենական կարգով
Beautiful People
Beautiful People՝ Քրիս Բրաունի և Բենի Բենասիի երգը, թողարկվել է Բենի Բենասիի` Electroman և Քրիս Բրաունի` F.A.M.E ալբոմներում որպես առանձին սինգլ։ Երգը գրել են Brown-ը, Jean Baptiste-ը, Marco Benassi-ն և Allessandro Benassi-ն։ Beautiful People-ը էլեկտրո հաուս ոճի երգ է, որը պարունակում է եվրոփոփի տարրեր։ Այն ստացել է դրական գնահատականներ քննադատների կողմից, որոնք գովել են երգը ձայնի համար։ Երգը ընդգրկվել է Hot Dance Club Songs-ում (ԱՄՆ), UK Dance Chart-ում և New Zealand Singles Chart-ում։ Նա նաև հասել է առաջին հորիզոնականի ARIA Singles Chart-ում։
Ծանոթագրություններ
Կատեգորիա:Քրիս Բրաունի երգեր
(182) Էլզա
(182) Էլզա (Elsa), աստերոիդ աստերոիդների հիմնական գոտում։ Հայտնաբերվել է 1878 թվականի փետրվարի 7-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,41669 ա. մ., առավելագույնը մոտենում է 1,9662 ա. մ. հեռավորության վրա և հեռանում 2,8672 ա. մ., իսկ Երկրի ուղեծրին Էլզա աստերոիդը նվազագույնը մոտենում է 0,9789 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1372,24 երկրային օրվա ընթացքում, իր ուղեծրով շարժվելով միջինում 0,262345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1878 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
The Resistance
The Resistance, բրիտանական Muse խմբի հինգերորդ ալբոմն է, թողարկվել է 2009 թ. սեպտեմբերի 11-ին Իտալիայում, Գերմանիայում, Ավստրալիայում, Բելգիայում և Նիդեռլանդներում, սեպտեմբերի 14-ին Մեծ Բրիտանիայում և սեպտեմբերի 15-ին ԱՄՆ-ում և Կանադայում։ Սա առաջին ալբոմն էր, որի պրոդյուսերական ողջ աշխատանքը կատարվել է խմբի կողմից։ Թողարկումից առաջին շաբաթվա ընթացքում վաճառվեց ալբոմի 451 հազար օրինակ, ինչը այդ տարի ռեկորդ դարձավ Մեծ Բրիտանիայում։ 19 երկրի հիթ-շքերթներում ալբոմը մեկնարկեց 1-ին հորիզոնականից և զբաղեցրեց 3-րդ տեղը ԱՄՆ-ում։ Ալբոմից թողարկվեց 4 սինգլ՝ «Uprising», «Undisclosed Desires», «Resistance» և «Exogenesis: Symphony», որը թողարկվել է միայն ԱՄՆ-ում։
Այս ալբոմով խումբը վաստակեց բազում մրցանակներ, այդ թվում իրենց առաջին Grammy-ի Լավագույն Ռոք-ալբոմ մրցանակը։ Ալբոմին սատարող խմբի շրջագայությանը սկսվեց 2009 թվականի հոկտեմբերի 22-ին Ֆինլանդիայում։ Բոլոր երգերի հեղինակն է խմբի ղեկավար Մեթյու Բելլամին։ Ընդհանուր տևողությունը՝ 54 րոպե 18 վայրկյան։
Արտաքին հղումներ
Կատեգորիա:2009 ալբոմներ Կատեգորիա:Muse ալբոմներ
Ֆոնտանալս դե Սերդանիա
Ֆոնտալս դե Սերդենյա (Fontanals de Cerdanya), մունիցիպալիտետ Իսպանիայում, գտնվում է Ժիրոն նահանգում, Կատալոնիա ինքնավար համայնքում։ Մունիցիպալիտետը գտնվում է Բաշա-Սերդանյա շրջանում։ Զբաղեցնում է 28.64 կմ² տարածք, բնակչությունը՝ 457 մարդ (ըստ 2010 թվականի)
Արտաքին հղում
Կատեգորիա:Իսպանիայի բնակավայրեր
Զաբերնովո
Զաբերնովո (Заберново), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 14 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 103 մարդ, բնակչությունում գերակշռողը բուլղարներն են ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
(8638) 1986 QY
(8638) , աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 26-ին Անրի Դեբեոնի կողմից Լա Սիլյայում ։
Ռիչարդ Ջիրլինջեր
Ռիչարդ Ջիրլինջեր, ավստրիացի սիրողական աստղագետ։
Հայտանգործություններ
Փոքր մոլորակների կենտրոնը նրան է վերագրում 31 աստերոիդների հայտնաբերումը, որոնք արվել են 2006-2009 թվականներին։
Նրա պատվին է անվանակոչվել (136367) Ջիրլինջեր աստերոիդը ։
(8638) 1986 QY
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռիչարդ Ջիրլինջեր
Արտաքին հղումներ
Կատեգորիա:Ավստրիացի աստղագետներ Կատեգորիա:Աստերոիդ հայտնաբերողներ Կատեգորիա:Սիրող աստղագետներ
Պեդերոբա
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ռիվ Քարնի
Ռիվ Քարնի (Reeve Carney, ), ամերիկացի երգիչ, դերասան, երգերի հեղինակ։ Հայտնի է Պիտեր Պարկերի և Սարդ-մարդու դերով «Spider-Man: Turn Off» բրոդվեյյան մյուզիքլում։ Carney ռոք խմբում վոկալիստ է։
Կոլչագուա (նահանգ)
Կոլչագուա (Provincia de Colchagua), նահանգ Չիլիի Օ'Հիգինս տարածաշրջանում։ Վարչական կենտրոնն է Սան Ֆեռնանդո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կոլչագուան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 10 համայնք.
Վադուց
Վադուցը (գերմաներեն՝ Vaduz, [faˈduːts] կամ [faˈdʊts]) Լիխտենշտայնի մայրաքաղաքն է։ Վադուցն հատկապես հայտնի է, որպես միջազգային ֆինանսական կենտրոն։ Վադուց քաղաքը հարևան Էբենհոլց գյուղի հետ միասին կազմում է Լիխտենշտայնի 11 համայնքներից մեկը։ Հռենոս գետ հովտում։
Անվանում
Վադուց անունը առաջին անգամ նշվեց 1150 թ.։ Անվանումը (գերմ.՝ Vaduz) առաջացել է հին գերմ. Vallis dulcis - «քաղցր հովիտ » արտահայտությունից (vallis` «հովիտ», dulcis` «քաղցր»)։ Հետագայում փոխվել է՝ Վալդուլց (Valdulz), իսկ այժմ՝ Վադուց (Vaduz):
Կոլչագուա (նահանգ)
Չեպիկա
Ռիվ Քարնի
Կենսագրություն
Ռիվ Քարնին ծնվել (ապրիլի 18, 1983 թվական) և մեծացել է Վեսթ Վիլիջում ։ Նրա հորեղբայրը՝ Արթ Քարնին, ով այժմ կենդանի չէ, հայտնի դերասան է եղել։
Վադուց
Տնտեսություն
Գործիքաշինության, տեքստիլ արդյունաբերության, գինեգործության, զբոսաշրջության կենտրոն։
Կոլչագուա (նահանգ)
Չիմբարոնգո
Ռիվ Քարնի
Կենսագրություն
Ռիվը սովորել է Alexander Hamilton High School-ում, Լոս Անջելեսում իր եղբայր Զեյնի հետ։ Այնտեղ նա սովորել է իր ապագա խմբի գործընկերների հետ միասին ։ Դպրոցից հետո ընդունվել է Thornton School of Music University of Southern California, որտեղ սովորել է ջազային կիթառի դասարանում ։
Վադուց
Բնակչություն
Բնակչությունը 5 հազար (2013)։
Կոլչագուա (նահանգ)
Լոլոլ
Ռիվ Քարնի
Կարիերա
15 տարեկանում Քարնին կիթառ էր նվագում Լոս Անջելեսի B.B King’s գիշերային ակումբում ։
Վադուց
Արտաքին հղումներ
Կատեգորիա:Լիխտենշտայնի քաղաքներ Կատեգորիա:Լիխտենշտայնի համայնքներ
Կոլչագուա (նահանգ)
Նանկագուա
Ռիվ Քարնի
Կարիերա
Ռիվը խումբ ունի՝ «Carney» անվանումով։ Խմբի մեջ են մտնում Զեյնը, Ջոնը, Էյդենը և ինքը։ Իր դեբյուտային ալբոմը՝ «Mr. Green Volume 1» թողարկվել է 2010 թվականի մայիսին։
Խաղացել է Սարդ-մարդու դերը բրոդվեյյան մյուզիքլում, որի նկարահանումները սկսվել են 2011 թվականի նոյեմբերին։ 2012 թվականից նա ապրում է Մանհեթենում։
Կոլչագուա (նահանգ)
Պերալիլյո
Ռիվ Քարնի
Կարիերա
Նկարահանվել է նաև Թեյլոր Սվիֆթի «I Knew You Were Trouble» տեսահոլովակում` որպես նրա սիրեցյալ ։
Վերջերս պարզ է դարձել, որ նա ստացել է լեգենդար ռոքեր Ջեֆֆ Բաքլիի դերը լայնաֆորմատ կենսագրական ֆիլմում։
Կոլչագուա (նահանգ)
Պլասիլյա
Ռիվ Քարնի
Կարիերա
Խաղում է Դորիան Գրեյի դերը «Սարսափելի հեքիաթներ» հեռուստասերիալում։
Կոլչագուա (նահանգ)
Պումանկե
Ռիվ Քարնի
Անձնական կյանք
2011 թվականի վերջից 2013-ի կեսը հարաբերություններ է ունեցել դերասանուհի Էշլի Գրինի հետ, ներկայումս հանդիպում է «The Veronicas» խմբի մենակատար Լիզա Օրիգլիասսոյի հետ։
Արտաքին հղումներ
Կատեգորիա:Ամերիկացի երգիչներ Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Երգերի հեղինակներ Կատեգորիա:Ամերիկացի տղամարդ կինոդերասաններ
Կոլչագուա (նահանգ)
Սան Ֆեռնանդո
Սանտա Կրուս
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 196 566 մարդ, բնակչության խտությունը կազմում է 34,62 մարդ/կմ²։
Կոլչագուա նահանգի տարածքի ընդհանուր մակերեսը կազմում է 5 678 կմ²։
Արտաքին հղումներ
Կատեգորիա:Չիլիի Օ'Հիգինս տարածաշրջան Կատեգորիա:Չիլիի նահանգներ
Eater
Պատմություն
Eater կյաքը պատկանում է Vox Media ընկերությանը ։ Կայքը ծառայում է գիդ տեղի ռեստորանների համար, տրամադրում է ակնարկներ, ինչպես նաև նորություններ ռեստորանների մասին  ։ Կայքը շահույթը ստանում է գովազդից, որը մշակվում է Vox Creative-ի կողմից ։